Já , ég er að tala um Justice League-mynd . Það kemur nú samt ekki svo mikið á óvart að fyrirtækin taki þessa ákvörðun , enda situr The Avengers í þriðja sæti yfir tekjuhæstu kvikmyndir allra tíma . Til að hafa það á hreinu þó , þá er það ekki í plönunum hjá Warner Bros . að skapa þessa myndasögu-tengingu á milli kvikmynda eins og Marvel byrjaði á árið 2008 . Á tímabili stóð það til , örlagaríka árið 2008 til að vera nákvæmur , en eftir að það kom í ljós að Christopher Nolan myndi sjá um bæði Batman – og Superman-endurgerðirnar , var ákveðið að halda persónunum aðskildum . Hins vegar , áður en farið var út í samtengdan kvikmyndaheim , var búið að fylla öll stærstu hlutverkin í máttugu liði Justice League , en viðbrögð aðdáenda við leikaraúrvalinu voru alls ekki hvetjandi . Social Network-tvíburinn Armie Hammer setti á sig grímu Batmans , nýstirnið D.J. Cotrona bar merki Supermans , rapparinn Common skartaði hring Green Lanterns , Adrien Brody klæddist rauða samfelling The Flash og módelið Megan Gale fékk órjúfanlegu armbönd Wonder Woman . Þessi holdgun verkefnisins , með Mad Max-leikstjóranum George Miller í fararbroddi , dvínaði hreinlega út og árið 2010 var það formlegt að myndin væri dauð . Sem betur fer fann verkefnið nýtt líf í dag þegar að Warner Bros . fengu handritshöfund Gangster Squad , Will Beall , til að elda upp glænýtt og ferskt handrit fyrir ofurhetjugrautinn . Að sögn verða þeir Batman , Superman og Green Lantern aðalfókusinn , en það styrkir ennþá meira við bakið á stakri kvikmynd ; enda er Batman-serían að hvíla sig til ársins 2015 ; Superman-serían fær ferska endurgerð á næsta ári , en hún verður ein á báti ; og Green Lantern-persónan er í lausu lofti eftir að kvikmyndin floppaði . Enn vitum við ekki hvenær stórvirkið kemur út , en það verður athyglisvert að sjá hvort að Warner og DC nái að skapa eitthvað almennilegt út úr þessu .